
 ACORD DE COOPERARE
privind urbanismul, amenajarea teritoriului și autorizarea lucrărilor de construire

Preambul
Asigurarea unor servicii publice de calitate în domeniul urbanismului, amenajării teritoriului și autorizării lucrărilor de construire presupune existența, la nivelul unităților administrativ-teritoriale, a unor structuri de specialitate și a personalului cu pregătire adecvată.
Pe fondul unei crize cronice de personal de specialitate, care afectează în mod deosebit unitățile administrativ-teritoriale de la nivelul comunelor, cooperarea cu alte unități administrativ-teritoriale și cu structurile asociative ale administrației publice locale reprezintă o modalitate de asigurare a capacității administrative necesare îndeplinirii atribuțiilor prevăzute de lege în acest domeniu.
Prin prezentul acord de cooperare se urmărește asigurarea în comun a unor activități și servicii publice din domeniul urbanismului, amenajării teritoriului și autorizării lucrărilor de construire, prin utilizarea în comun a resurselor umane, materiale și financiare și prin asigurarea accesului la personal de specialitate.
Cooperarea are în vedere creșterea eficienței activității, asigurarea continuității serviciilor publice și sprijinirea autorităților administrației publice locale în exercitarea atribuțiilor ce le revin potrivit legii.

Având în vedere prevederile:
a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
b) Statutului Asociației Comunelor din România, precum și ale Statutului Filialei Județene Buzău a Asociației Comunelor din România; c) Hotărârile Consiliilor Locale privind aderarea comunelor la Asociaţia Comunelor din România, enumerate în continuare pe fiecare comună/oraș în parte;
c) Hotărârile consiliilor locale ale comunelor participante la prezentul acord, prin care se aprobă participarea la cooperare și încheierea prezentului acord;
d) Art.24 alin (1) si art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
e) Codului civil, republicat, adoptat prin Legea nr. 287 Republicată*) din 17 iulie 2009 privind Codul civil, cu modificările și completările ulterioare, în ceea ce privește încheierea și executarea contractelor și convențiilor;
f) art. 89 alin. (3) și (4), precum și celelalte dispoziții incidente din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, referitoare la cooperarea unităților administrativ-teritoriale pentru organizarea și exercitarea unor activități în domeniul urbanismului și amenajării teritoriului;
g) art. 122 alin. (1), (2) și (6), precum și celelalte dispoziții incidente din Legea 169/2026 - Codul amenajării teritoriului, urbanismului şi construcţiilor, referitoare la unitățile administrativ-teritoriale care nu pot asigura organizarea structurilor de specialitate responsabile cu domeniul amenajării teritoriului și urbanismului, la furnizarea în comun a serviciilor publice specifice acestui domeniu și la exercitarea activităților operaționale prin structuri asociative, în condițiile legii;
h) Ordinului ministrului administrației și internelor și al ministrului finanțelor publice nr. 232/2.477/2010 privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale;

CAPITOLUL I
PĂRŢILE 

Art. 1. - Părţile prezentului acord de cooperare, denumit în continuare acord, sunt:
A. Filiala Județeană Buzău a Asociației Comunelor din România, denumită în continuare Filiala, în calitate de entitate organizatoare și angajator al personalului de specialitate care va asigura, în condițiile prezentului acord, exercitarea activităților operaționale din domeniul urbanismului, amenajării teritoriului și autorizării lucrărilor de construire pentru comunele prevăzute la lit. B, cu sediul în judetul Buzau, municipiul Buzău, codul de inregistrare fiscala 14666395, reprezentată prin domnul Manea Iulian care indeplinește funcția de președinte al Filialei,
                                                                    şi

      B. comunele care cooperează în vederea finanțării și realizării în comun a activităților specifice domeniului urbanismului, amenajării teritoriului și autorizării lucrărilor de construire, respectiv:

  B.1.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

 B.2.  Comuna/orașul ...............), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

 B.3.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.4.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.5.  Comuna/orașul ...............), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.6.  Comuna/orașul ...............), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.7.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.8.  Comuna/orașul ............... ) ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.9.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.

B.10.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar. 

B.11.  Comuna/orașul ............... ), cu sediul în ................ , judeţul Buzau, titulară a codului de înregistrare fiscală ................... şi a contului nr. ..................................... deschis la Trezoreria ........................., reprezentată prin domnul  .......................  , având funcţia de primar.


CAPITOLUL II
OBIECTUL ACORDULUI DE COOPERARE

Art. 2. – Obiectul prezentului acord de cooperare, denumit în continuare acord, îl constituie cooperarea dintre Filiala Județeană Buzău a Asociației Comunelor din România și comunele semnatare, prin reprezentanții legali ai acestora, în vederea organizării și exercitării în comun a activităților specifice domeniului urbanismului, amenajării teritoriului și autorizării lucrărilor de construire.

                                                  CAPITOLUL III
DREPTURILE ȘI OBLIGAȚIILE PĂRȚILOR
ÎN ORGANIZAREA ȘI EXERCITAREA ACTIVITĂȚILOR DIN DOMENIUL URBANISMULUI, AMENAJĂRII TERITORIULUI ȘI AUTORIZĂRII LUCRĂRILOR DE CONSTRUIRE

Art. 3. Filiala Județeană Buzău a Asociației Comunelor din România, în calitate de entitate organizatoare și de angajator, își asumă următoarele obligații:
a) să constituie o structură de specialitate destinată exercitării, prin cooperare, a activităților din domeniul urbanismului, amenajării teritoriului și autorizării lucrărilor de construire, denumită în continuare Compartiment, având în vedere economicitatea, eficacitatea şi eficienţa acestei activităţi;
b) să efectueze, potrivit legii, cheltuielile aferente în calitate de angajator și entitate organizatoare, pe baza bugetului aprobat și a celorlalte instrumente de planificare a activității;
c) să asigure procesul de selectare și angajare a personalului de specialitate din cadrul Compartimentului urbanism ;
d) să convoace anual sau ori de câte ori este necesar reprezentanții legali ai comunelor semnatare;
e) să prezinte rapoarte privind îndeplinirea obiectului acordului de cooperare în cadrul adunărilor generale ale entităților parte la acord;
f) să supună aprobării adunării generale a entităților care sunt parte în  acord documentele de planificare a activității, precum și parametrii bugetari aferenți funcționării Compartimentului urbanism .

Art. 4. Comunele/orașele semnatare au următoarele drepturi:
a) să beneficieze de serviciile personalului de specialitate din cadrul Compartimentului urbanism , în condițiile prezentului acord;
b) să formuleze propuneri privind îmbunătățirea și eficientizarea activității Compartimentului urbanism .

Art. 5. Comunele/orașele semnatare ale acordului au următoarele obligații:
a) să respecte prevederile art.14 alin.11 din Statutul Filialei Județene Buzău a AcoR;
b) să prevadă în bugetul local sumele necesare pentru îndeplinirea obligațiilor asumate prin prezentul acord privind amenajarea teritoriului, urbanismului și autorizării lucrărilor de construire, pentru serviciile și activitățile realizate în condițiile prezentului acord;
c) să achite lunar cotizația stabilită de adunarea generală a părților la acordul de cooperare, precum și cotizația de aderare; 
d) să participe la convocările prevăzute la art. 3 lit. d);
e) să asigure toate condițiile necesare pentru ca activitățile desfășurate de personalul Compartimentului urbanism din cadrul entității organizatoare, să poată să fie realizate în condiții de eficacitate și eficiență, în limitele și condițiile stabilite prin legislația specifică și prezentul acord.
[bookmark: tree%2525252369]
CAPITOLUL IV
ATRIBUŢIILE  COMPARTIMENTULUI URBANISM  URBANISM

Art. 6. – Atribuțiile Compartimentului urbanism 
Compartimentul constituit în cadrul Filialei Județene Buzău a Asociației Comunelor din România desfășoară, pentru comunele/orașele semnatare, în condițiile prezentului acord și cu respectarea competențelor legale ale autorităților administrației publice locale, următoarele activități:
a) asigură aplicarea prevederilor documentațiilor de amenajare a teritoriului și de urbanism legal aprobate;
b) întocmește nota de fundamentare și caietul de sarcini pentru elaborarea și actualizarea, la inițiativa autorității administrației publice locale, a strategiilor de dezvoltare locală durabilă, a planurilor urbanistice și a celorlalte documentații prevăzute de lege;
c) verifică din punct de vedere tehnic și al legislației specifice documentațiile de amenajare a teritoriului și de urbanism elaborate pentru comunele/orașele semnatare, fundamentează soluțiile propuse și întocmește referatele de specialitate și documentele tehnice necesare elaborării proiectelor de hotărâre și supunerii acestora spre aprobare consiliului local, în baza avizului tehnic al arhitectului-șef competent, potrivit legii;
d) întocmește, după caz, documentele tehnice necesare fundamentării soluției de respingere a documentațiilor care nu îndeplinesc condițiile tehnice și legale, în vederea adoptării măsurilor de către autoritatea administrației publice locale competentă;
e) întocmește, verifică, fundamentează și propune emiterea avizelor de inițiere, a certificatelor de urbanism, a autorizațiilor de construire, de intervenție, de construire pentru amenajare și de desființare, precum și a certificatelor de atestare a edificării construcțiilor și a certificatelor de atestare a stadiului de execuție a construcțiilor, potrivit competențelor legale;
f) urmărește punerea în aplicare a strategiilor integrate de dezvoltare locală durabilă, a politicilor urbane și a documentațiilor de amenajare a teritoriului și de urbanism aprobate;
g) asigură gestionarea, evidența și actualizarea documentațiilor de amenajare a teritoriului și de urbanism;
h) participă la elaborarea strategiilor integrate de dezvoltare intercomunitară durabilă și a planurilor de amenajare a teritoriului intercomunitar, în condițiile legii;
i) organizează și coordonează constituirea și dezvoltarea bazelor/băncilor de date urbane și rurale;
j) colectează date și informații de la nivelul aparatului de specialitate al primarului, precum și de la alte autorități și instituții publice, în vederea constituirii, administrării și actualizării bazelor de date;
k) asigură gestionarea și actualizarea informațiilor spațiale și a datelor în format GIS, potrivit cerințelor legale;
l) asigură, potrivit competențelor stabilite prin prezentul acord, pregătirea documentațiilor și a datelor necesare pentru încărcarea în platformele și sistemele informatice naționale în domeniul amenajării teritoriului și urbanismului;
m) coordonează și asigură informarea publicului și desfășurarea procesului de participare și consultare a publicului pentru documentațiile de amenajare a teritoriului și de urbanism aflate în gestiune;
n) asigură analiza tehnică necesară stabilirii compatibilității teritoriale în jurul amplasamentelor de tip Seveso, în condițiile legii;
o) asigură sprijinul tehnic necesar autorității administrației publice locale în îndeplinirea obligațiilor privind identificarea, monitorizarea și organizarea așezărilor informale;
p) urmărește respectarea și punerea în aplicare a prevederilor documentațiilor de amenajare a teritoriului și de urbanism aprobate, inclusiv în ceea ce privește infrastructura de transport și infrastructura tehnico-edilitară;
q) acordă sprijin tehnic de specialitate primarului și consiliului local în exercitarea atribuțiilor acestora în domeniul amenajării teritoriului și urbanismului;
r) colaborează cu autoritățile administrației publice județene, cu autoritățile și instituțiile publice centrale și locale, precum și cu celelalte structuri competente, în vederea îndeplinirii atribuțiilor prevăzute de lege;
s) desfășoară activități de control în domeniul autorizării și executării lucrărilor de construire și întocmește documentele tehnice rezultate în urma acestor activități, în limitele competențelor legale ale personalului și în colaborare cu structurile competente ale autorității administrației publice locale;
t) întocmește rapoarte, puncte de vedere, informări și alte documente tehnice necesare exercitării atribuțiilor autorităților administrației publice locale în domeniul amenajării teritoriului, urbanismului și autorizării lucrărilor de construire;
u) îndeplinește și alte activități și servicii publice specifice domeniului amenajării teritoriului și urbanismului, în condițiile legii și ale prezentului acord.


CAPITOLUL V
DREPTURILE ŞI OBLIGAŢIILE FINANCIARE ALE PĂRŢILOR

Art. 7. – În vederea realizării activităților prevăzute în prezentul acord, părțile asigură și susțin finanțarea organizării și funcționării Compartimentului urbanism , în condițiile stabilite de legislația specifică și prin prezentul acord.
Art. 8. – Asigurarea evidenţelor privind activităţile desfăşurate, precum şi a costurilor aferente acestora, sunt în responsabilitatea Filialei Judeţene Buzau a Asociaţiei Comunelor din România, în calitate de entitate organizatoare.
Art. 9. – (1).Cheltuielile aferente funcționării Compartimentului urbanism  se suportă de comunele semnatare ale acordului, prin plata cotizației lunare, constituită dintr-o sumă fixă în funcție de numărul de locuitori ai fiecărei comune/oraș semnatare și o sumă variabilă, reprezentând o cotă de 50% din cuantumul tuturor taxelor și tarifelor încasate în domeniul amenajării teritoriului, urbanismului și autorizării lucrărilor de construire, pentru serviciile și activitățile realizate în condițiile prezentului acord.
(2). Prin excepție de la prevederile alin.1 pentru persoanele juridice cotizația constituită din suma variabila se calculeaza in procent de 20 %  din încasarile cu o valoare mai mare de 100.000 lei/autorizație.
(3). Cota fixă în funcție de numărul de locuitori ai fiecărei/ui comune/orașe semnatare este stabilită conform tabelului:
	Număr de locuitori
	   Contribuție lunară

	până la 2.000
	         400 lei

	2.001 – 4.000
	         700 lei

	4.001 – 6.000
	      1.000 lei

	6.001 – 8.000
	      1.400 lei

	8.001 – 10.000
	      1.800 lei

	peste 10.000
	      2.200 lei


(4). Cotizația lunară se datorează independent de cota de 50% din cuantumul tuturor taxelor și tarifelor încasate în domeniul amenajării teritoriului, urbanismului și autorizării lucrărilor de construire, pentru serviciile și activitățile realizate în condițiile prezentului acord.
Art. 10. – (1). Cheltuielile care se decontează între Filiala Judeţeană Buzau a Asociaţiei
Comunelor din România şi comunele/orașele semnatare ale prezentului acord, aferente organizării și funcționării Compartimentului urbanism , sunt următoarele:
a) cheltuieli de funcționare aferente desfășurării activității Compartimentului urbanism ;
b) cheltuieli privind dotarea Compartimentului urbanism  necesare desfășurării activității; 
c) alte cheltuieli necesare realizării obiectului prezentului acord, aprobate potrivit prevederilor acestuia.
(2). Pentru asigurarea funcționării și dotării inițiale ale Compartimentului urbanism se stabilește o cotizație de aderare, calculata la numarul de locuitori pentru fiecare comuna (respectiv nr. locuitori x 1 leu) care va fi achitată în luna aderării la acord. 
Art. 11. – (1) Comunele/orașele semnatare ale acordului de cooperare achită cotizația lunară pe întreaga durată de existență a prezentului acord, cel târziu până la data de 25 a lunii următoare celei pentru care aceasta este datorată.
(2) Obligațiile de plată prevăzute la alin. (1) se achită de comunele/orașele semnatare fără a fi necesară emiterea vreunui document de către Filiala Județeană Buzău a Asociației Comunelor din România, prezentul acord de cooperare constituind angajament legal.
(3) Pentru neplata la termen a obligațiilor de plată ce le revin potrivit alin. (1) și (3), Comuna/orașul semnatară datorează majorări de întârziere, calculate pentru fiecare zi de întârziere, începând cu ziua imediat următoare termenului de scadență și până la data stingerii sumei datorate, inclusiv.
(4) Nivelul majorării de întârziere este cel prevăzut pentru obligațiile fiscale cuvenite bugetelor locale.
(5). Numărul de locuitori avut în vedere la stabilirea cotizațiilor este cel comunicat oficial de Institutul Național de Statistică și se actualizează la începutul fiecărui an, potrivit datelor oficiale disponibile.


Art. 12. - În cazul în care Comuna/orașul semnatară nu achită cotizația la termenele prevăzute la art. 11 alin. (1) Filiala Judeţeană Buzau a Asociaţiei Comunelor din România înaintează o notificare către Comuna/orașul respectivă, aceasta constituind titlu executoriu, fără îndeplinirea niciunei alte proceduri.

                                                       CAPITOLUL VI
CLAUZE DE CONFIDENŢIALITATE ŞI INCOMPATIBILITATE

Art.13.- Informațiile conținute în documentele întocmite pentru realizarea obiectului prezentului Acord aparțin entităților membre și nu pot fi încredințate unei alte entități. Divulgarea unor date, informaţii sau documente de natură să aducă prejudicii membrilor prezentului acord se sancţionează potrivit legislaţiei în vigoare.

CAPITOLUL VII
FORŢA MAJORĂ ŞI LITIGIILE

Art. 14. - (1) Niciuna dintre părţile prezentului acord nu răspunde de neexecutarea sau executarea necorespunzătoare a obligaţiilor asumate, dacă acestea sunt urmare a unui caz de forţă majoră.
Art. 15. - Nu se consideră caz de forţă majoră acel eveniment care îndeplineşte cumulativ condiţiile: 
a) nu este adus la cunoştinţa părţilor semnatare ale prezentului acord, în cel mult trei zile lucrătoare de la producere;
b) există indicii că nu sunt luate toate măsurile posibile în vederea reducerii consecinţelor acestuia.
Art. 16. - Orice neînţelegere care decurge din interpretarea sau executarea prezentului acord  este soluţionată de părţile semnatare pe cale amiabilă.
Art. 17. - În cazul în care soluţionarea neînţelegerii pe cale amiabilă nu este posibilă, litigiul dintre părţile semnatare ale prezentului acord se soluţionează de către instanţele de judecată competente, potrivit legii. 

CAPITOLUL VIII
DURATA ŞI DESFIINŢAREA ACORDULUI DE COOPERARE

Art. 18. - Prezentul acord se încheie pe o durată nedeterminata şi intră în vigoare de la data semnării lui de către reprezentanţii legali ai părţilor semnatare, respectiv Filiala Judeţeană Buzau a Asociației Comunelor din România  şi fiecare dintre comunele/orașele semnatare.
Art. 19. - Modificarea sau desfiinţarea prezentului acord, în cursul executării lui,  se poate face numai pentru motive obiective, întemeiate şi neimputabile părţilor, prin acordul de voinţă al acestora, precum și atunci când numărul părților semnatare ale acordului nu reușește să asigure funcționarea și finanțarea corespunzătoare a Compartimentului urbanism .
Art. 20.- Prezentul acord poate fi modificat prin acte adiţionale aprobate de reprezentanţii legali ai părţilor acordului.
Art. 21. - (1) Calitatea unei comune/oraș ca si parte în prezentul acord încetează prin constatarea de către  adunarea generală a voinței de încetare a participării în acord,  în baza hotărârii consiliului local comunicată entității organizatoare, 
(2) Încetarea participării în acord operează, incepând cu data adunării generale în care s-au constatat îndeplinirea condițiilor de a nu mai face parte din acord.

CAPITOLUL IX
DISPOZIŢII FINALE

Art. 22. - (1) Anual, părţile prezentului acord se reunesc pentru:
a) efectuarea analizei rezultatelor executării acordului;
b) stabilirea de măsuri privind eficientizarea activităților desfășurate în cadrul Compartimentului urbanism , în vederea îndeplinirii obiectului prezentului acord;
c) stabilirea cotizației lunare datorate de comunele/orașele semnatare.
(2) Măsurile prevăzute la alin. (1) se adoptă cel mai târziu în luna decembrie a anului curent pentru anul următor. 
(3) Dezbaterile din reuniunile prevăzute la alin. (1) se cuprind într-un proces-verbal şi se semnează de către reprezentanţii legali prezenţi ai părţilor semnatare ale prezentului acord.
(4) Măsurile prevăzute la alin. (1) se adoptă cu votul majorităţii reprezentanţilor legali ai comunelor/orașelor semnatare ale prezentului acord şi devin obligatorii pentru toate părţile, inclusiv pentru comunele/orașelor care nu au fost reprezentate sau ai căror reprezentanţi legali au votat împotriva măsurilor respective. 

*
*      *
Prezentul acord de cooperare a fost încheiat în ....... exemplare, toate identic egale din punct de vedere juridic, câte un exemplar pentru fiecare parte semnatară, astăzi data de.............

*
*      *

